Foto's: Seeskilpad by Yzerfontein gered | Maroela Media
Foto's: Seeskilpad by Yzerfontein gered
Foto: William Lubbe, NSRI
'n Reuseseeskilpad is Saterdag by Rooipan se Klippe in Yzerfontein aan die weskus deur die Nasionale Seereddingsinstituut (NSRI) gered.
"Die seeskilpad het op die rotse beland met 'n beseerde vin en kraak in sy dop," het Rudi Rodgers, stasiebevelvoerder van die NSRI in Yzerfontein, gesê. Die span is omstreeks 15:20 na die toneel ontbied toe 'n lid van die publiek die skilpad opgemerk het.
"Lede van die publiek en ons span het die skilpad na ons reddingsvoertuig gedra en die departement van omgewingsake is in kennis gestel," het Rodgers bygevoeg. "Die Suid-Afrikaanse Stigting vir die Bewaring van Kusvoëls in Milnerton het hom na hul fasiliteit in Tafelbaai geneem voordat hy na die Twee Oseane-akwarium oorgeplaas sal word vir verdere behandeling."
foto's natuur NSRI
Dis hoekom ons NSRI altyd ondersteun met skenkings – hulle doen SULKE goeie werk. BRAVO aan die NSRI ouens!